《何生用韵见寄复答之兼示小何 其一》
宋代·李彭

绕屋阴扶疏，空阶藓文皱。怀人殊未来，安得倾盖旧。

好鸟政相呼，吟蛩俄应候。夜梦嵇阮辈，醉乡须少留。

莫踏肥马尘，我自贫马瘦。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。